চীনের মোকাবিলায় ফের ভারতের কাছে সাহায্য চাইল আমেরিকা!

ওয়েব ডেস্ক : চীনের (China) উপর ১০০ শতাংশ শুল্ক চাপিয়েছে আমেরিকা (America)। তার পরেই বিরল খনিজ রফতানির উপর নিষেধাজ্ঞা চাপিয়েছে বেজিং। এই পরিস্থিতিতে দুই দেশের মধ্যে চরমে পৌঁছেছে সংঘাত। আর এমন পরিস্থিতি মোকাবিলার জন্য ভারতের (India) সাহায্য চাইল আমেরিকা। ভারতের পাশাপাশি গোটা ইউরোপের সাহায্য চাইলেন মার্কিন অর্থসচিব স্কট বেসেন্ট (Scott Bessent)।

এক সংবাদমাধ্যমকে সাক্ষাৎকার দেওয়ার সময় বেসেন্ট বলেছেন, বিরল খনিজের উপর চীনের (China) এমন নিয়ন্ত্রণ বিশ্ব অর্থনীতির কাছে বড় ধাক্কা। আগামী মাস থেকে এই নিষেধাজ্ঞা কার্যকর হবে। এর বিরোধিতা করার পাশাপাশি চীনের বিরুদ্ধে পদক্ষেপ করার জন্য ভারত, ইউরোপ ও অন্যান্য এশিয়া দেশগুলির সাহায্য চেয়েছে মার্কিন প্রশান। এই বিরল খনিজকে কখনও অস্ত্রে পরিণত হবে দেবে না বলে জানিয়েছেন বেসেন্ট।

আরও খবর : হুমকি-সংঘর্ষ-খতম, আফগানিস্তানকে ভয় পাচ্ছে পাকিস্তান?

উল্লেখ্য, চীনকে (China) শিক্ষা দিতে তাদের উপর ১০০ শতাংশ শুল্ক চাপিয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। আগামী ১ নভেম্বর থেকে কার্যকর হবে এই শুল্ক। সব মিলিয়ে চীনের উপর ১৩০ শতাংশ শুল্ক চাপিয়েছেন ট্রাম্প। তার পরেই চীনের তরফে বিরল খনিজ রফতানির উপর কঠোর নিষেধাজ্ঞা জারি করা হয়েছে। ০.১ শতাংশের বেশি এই খনিজ রফতানি করতে গেলে সরকারের অনুমতি নিতে হবে বলে জানিয়েছে বেজিং। এমনকি বিদেশী সামরিক ব্যহারের জন্য এই খনিজ দেওয়া যাবে না বলেও জানানো হয়েছে।

প্রসঙ্গত, মূলত অত্যাধুনিক অস্ত্র তৈরির ক্ষেত্রে এই বিরল খনিজ ব্যবহার করা হয়ে থাকে। আর এই খনিজ সব থেকে বেশি রয়েছে চীনের (China) কাছে। তাদের কাছে রয়েছে ৪৪ মিলিয়ন মেট্রিক টন। তার পরেই ব্রাজিলের কাছে রয়েছে ২১ মিলিয়ন মেট্রিক টন। ভারতের কাছে রয়েছে ৬.৯ মিলিয়ন মেট্রিক টন। তবে চীন বিশ্বের ৭০% বিরল খনিজ খনন এবং ৯০ শতাংশের বেশি প্রক্রিয়াকরণ নিয়ন্ত্রণ করে। যার কারণে বিপাকে পড়েছে আমেরিকা।

এ নিয়ে বেসেন্ট আরও জানিয়েছেন, বিরল খনিজ নিয়ে এমন পদক্ষেপ আসলে চীনের দুর্বলতার লক্ষণ। আর এই খনিজের সরবরাহ স্থিতীশিল রাখতে আমেরিকা সবরকম ব্যবস্থা নেবে বলে জানিয়েছেন তিনি। এবার এ নিয়ে ভারতকে (India) পাশে চাইল আমেরিকা।

দেখুন অন্য খবর :